Publication: Magyar Közlöny
Issue: MK-2002-14 (Year: 2002, Number: 14)
Era: 1990-2004
Section: A helyi önkormányzatokról szóló 1990. évi LXV. törvény
Paragraph Index: 324

A helyi önkormányzatokról szóló 1990. évi LXV. törvény javaslatának általános indoklása a helyi önkormányzás lényegét az önszervezõ helyi hatalomgyakorlás megvalósulásában látja, amelyben a lakosság közvetlenül, illetve választott képviselõi útján a törvények keretei között önállóan intézheti a helyi ügyek széles körét, s ennek során a helyi önkormányzatok széles feladat- és hatáskörükben eljárva kifejezik a helyi közakaratot, megjelenítik a helyi érdekeket. Ezzel összefüggésben az összeférhetetlenségi szabályok felállításának szükségességét az Alkotmánybíróság a 984/B/1994. számú határozatában az alábbiakban fogalmazta meg: „A (...) helyi önkormányzati képviselõi, illetõleg a polgármesteri választáson a jelölt — akár politikai pártok színeiben indul, akár azoktól függetlenül — a választási küzdelemben politizál, kifejti a (...) helyi közösségi érdekek érvényesítésére vonatkozó nézeteit, egyúttal kötelezettséget is vállal az általa képviselni kívánt érdekek mellett.” (ABH 1995, 749., 750.) Az Alkotmánybíróság fenti határozatának indokolása a szélesebb értelemben vett politikai tevékenység kifejtését jeleníti meg, amely során az aktív közéleti állampolgár a pártok politikáitól függetlenül, a helyi közösségi érdekeket képviseli. Az Alkotmánybíróság mindezekre figyelemmel azt vizsgálta, hogy a Hszt. és a Hjt. indítvánnyal támadott rendelkezései hátrányos megkülönböztetést tartalmaznak-e a vizsgált állampolgári csoportra, nevezetesen a fegyveres szervek azon hivatásos állományú tagjaira nézve, akiket helyi és kisebbségi önkormányzati képviselõvé választottak. Az Alkotmánybíróság utal arra, hogy a Hszt. és a Hjt. vizsgált rendelkezései valójában az Alkotmány 40/B. §-a

Source: https://magyarkozlony.hu/hivatalos-lapok/9bb67df23b096a179f857e87bb5c177066e3b94a/dokumentumok/69b29cfb6914163ec49b688c8975c90bc4d2964d/letoltes